റോഡപകടം: ബോധവത്കരണവും നടപടികളുമാണാവശ്യമെന്ന് ചെന്നിത്തല ആലപ്പുഴ: മഹാരാഷ്ട്രയെയും തമിഴ്നാടിനെയും മറികടക്കുന്ന മട്ടിലാണ് കേരളത്തിലെ വാഹനാപകടങ്ങളെന്ന് മുന് പ്രതിപക്ഷ നേതാവ് രമേശ് ചെന്നിത്തല. നിരന്തരമായ ബോധവത്കരണങ്ങളോടൊപ്പം വാഹനങ്ങള് ഓടിക്കുന്നവരും ഉപയോഗിക്കുന്നവരും കൂടുതല് ജാഗ്രതയും ശ്രദ്ധയും പുലര്ത്തുകയും വേണം. റോഡുസുരക്ഷാ നിയമങ്ങള് പാഠ്യപദ്ധതികളില് ഉള്പ്പെടുത്തുകയും കൂടുതല് ജനപങ്കാളിത്തത്തോടെ റോഡുസുരക്ഷ അഥോറിറ്റി കാര്യക്ഷമമാക്കലുമാണ് പ്രാഥമികമായി നടപ്പാക്കേണ്ടത്. റോഡ് ആക്സിഡന്റ് ആക്ഷന് ഫോറം ജില്ലയില് തുടക്കം കുറിച്ച റാഫ് ആലപ്പുഴ ട്വന്റി ട്വന്റി വാട്ട്സാപ്പ് കൂട്ടായ്മയുടെയും വാഹന പരിചരണ ആരോഗ്യ സെമിനാര് ഉദ്ഘാടനം ചെയ്തു സംസാരിക്കുകയായിരു അദ്ദേഹം. റാഫ് സംസ്ഥാന പ്രസിഡന്റ് ഡോ. കെ.എം. അബ്ദു അധ്യക്ഷനായിരുന്നു. ഐഎംഎ പെയിന് ആന്ഡ് പാലിയേറ്റീവ് സംസ്ഥാന ചെയര്മാന് ഡോ. കെ.എ. പരീത് ക്ലാസെടുത്തു. ഐഡിറ്റിആര് ജോയിന്റ് ഡയറക്ടര് ഡോ. പി. മുഹമ്മദ് നജീബ്, പാലോളി അബ്ദുറഹിമാന്, ഡപ്യൂട്ടി ട്രാന്സ്പോര്ട്ട് കമ്മീഷണറായിരുന്ന കെ.എം. ഷാജി, വിജയന് കൊളത്തായി, അഡ്വ. സുജാത വര്മ, എം.ടി. തെയ്യാല, ഷെറിന് ഷാജി, അലി കരോളി, വി. അജയകുമാര്, കെ എം. കോശി, എന്. കൃഷ്ണന്കുട്ടി, എന്ജി. ജ്വോണ്സണ്, നൗഷാദ് മാമ്ബ്ര, അനീഷ് മലാപ്പറമ്ബ് തുടങ്ങിയവര് പ്രസംഗിച്ചു. സംസ്ഥാന സെക്രട്ടറി എസ്.എന്. വിജയകുമാര് സ്വാഗതവും സാബിറ ചേളാരി നന്ദിയും പറഞ്ഞു.